

**Παρουσίαση με θέμα Διαφορετικότητα - Bullying**

Το Γυμνάσιο – Λύκειο **ΟΛΥΜΠΙΟΝ**, είχε την τιμή να φιλοξενήσει τον γνωστό δικηγόρο, **κύριο Ανδρέα Χρίστου** και τους συνεργάτες του. Ο κος Χρίστου είναι ιδρυτής και διευθύνων σύμβουλος του δικηγορικού γραφείου «Α. Χρίστου και συνεργάτες». Επίσης, είναι υποψήφιος διδάκτωρ Ποινικού Δικαίου του Αριστοτέλειου Πανεπιστημίου Θεσσαλονίκης και επισκέπτης καθηγητής στο Πανεπιστήμιο Λευκωσίας.

Με αφορμή τον αδικοχαμένο Παναγιώτη Στεφανή που έχασε τη ζωή του λόγω «bullying», ο κος Ανδρέας Χρίστου, ως δικηγόρος της οικογένειας, έκανε μια συγκλονιστική παρουσίαση επί του θέματος. Παρουσίασε το προφίλ των θυμάτων, των θυτών αλλά και το τι μπορούν να κάνουν οι «θεατές» για να αντιμετωπίζονται έγκαιρα επεισόδια «bullying» ώστε να μην θρηνήσουμε άλλα θύματα.

Ο κος Χρίστου μέσα από την παρουσίασή του προβλημάτισε για τις συνέπειες που μπορεί να προκαλέσει το «bullying» στις ψυχές των παιδιών.

Όλοι εμείς, οφείλουμε να φτιάξουμε μια κοινωνία καλύτερη, πιο υπεύθυνη και πιο ευαίσθητη σε όλα τα επίπεδα.

Ευχαριστίες τόσο στον κύριο Χρίστου, όσο και στην Εκπαιδευτική Σύμβουλο του σχολείου μας κα Φίλια Γεωργίου για τη διοργάνωση της παρουσίασης.

