**ΠΑΡΑΡΤΗΜΑ Β**

**Έντυπο υποβολής συμμετοχής**

**Υποβάλλονται οι δράσεις του σχολείου μας με στόχο την προώθηση της Πολιτικής της Πρόληψης και Διαχείρισης του Σχολικού Εκφοβισμού, στο πλαίσιο της πρόληψης της βίας και της νεανικής παραβατικότητας στο σχολείο και της προαγωγής της ενεργού πολιτότητας**

|  |  |
| --- | --- |
| **Α. ΣΤΟΙΧΕΙΑ ΣΧΟΛΕΙΟΥ/ΕΠΙΚΟΙΝΩΝΙΑΣ** | |
| **1. Όνομα σχολείου** | Γυμνάσιο - Λύκειο ΟΛΥΜΠΙΟΝ |
| **2. Πλήρης ταχυδρομική διεύθυνση σχολείου** | 25ης Μαρτίου 85, 2682, Παλιομέτοχο, Λευκωσία |
| **3. Τηλέφωνο σχολείου** | 22833606 |
| **4. Τηλεομοιότυπο σχολείου** | 22872841 |
| **5. Ηλεκτρονική διεύθυνση**  **(e-mail) σχολείου** | info@olympion.ac.cy |
| **6. Πρόσωπο επικοινωνίας**  **(όνομα - τηλέφωνο - ηλεκτρονική διεύθυνση)** | Φίλια Γεωργίου  99172381  [georgiou.filia@gmail.com](mailto:georgiou.filia@gmail.com)  Εκπαιδευτική σύμβουλος |
| **7. Τίτλος, τύπος και μορφή δράσης** |  |
| **Β. ΚΡΙΤΗΡΙΑ ΑΞΙΟΛΟΓΗΣΗΣ (βλ. Εγκύκλιο)** | |
| 1. **Σκοπός και στόχοι δράσης/εων** | Το Γυμνάσιο - Λύκειο ΟΛΥΜΠΙΟΝ, είναι ένα σχολείο με ανθρωποκεντρικό χαρακτήρα, το οποίο δεν περιορίζει τον σκοπό του στη μαθησιακή διαδικασία και ακαδημαϊκή αριστεία, αλλά και ***στην πολύπλευρη ανάπτυξη της προσωπικότητας των μαθητών του.***  Στόχοι των δράσεων πιο κάτω:   * η ευαισθητοποίηση των παιδιών σε θέματα πρόληψης και διαχείρισης του σχολικού εκφοβισμού παντός ειδός (λεκτικού, σωματικού, κοινωνικού, ηλεκτρονικού). * να καταστούν οι μαθητές ικανοί να ανταποκριθούν στις απαιτήσεις της σύγχρονης κοινωνίας και της πολυπολιτισμικότητας, της διαφορετικότητας και της πολυμορφίας. * να υιοθετήσουν οι μαθητές την πολιτική μηδενικής ανοχής σε περιστατικά σχολικού εκφοβισμού. * η προληπτική παρέμβαση των εκπαιδευτικών για πρόληψη ή αντιμετώπιση ενός περιστατικού πριν την διόγκωσή του. * η διαπαιδαγώγηση των παιδιών με έμφαση στην προάσπιση των ανθρωπίνων δικαιωμάτων που βοηθούν στην προαγωγή αξιών όπως είναι η ισότητα, ο σεβασμός , η αποδοχή της διαφορετικότητας και η συνεργασία. |
| 1. **Διασύνδεση της/των δράσης/εων με το ιδιαίτερο περιβάλλον της σχολικής μονάδας** | Η Διεύθυνση και ο Σύλλογος Διδασκόντων του ΟΛΥΜΠΙΟΝ, είναι άτομα με υψηλή επιστημονική κατάρτιση και παιδαγωγική ευαισθησία, συνεργάζονται άριστα μεταξύ τους αποσκοπώντας στην εδραίωση κλίματος γόνιμης και δημοκρατικής συνεργασίας στο σχολικό περιβάλλον.  Οι εκπαιδευτικοί του σχολείου μας, διαρκώς επιμορφούμενοι πάνω στις νέες καλές πρακτικές της εκπαίδευσης, φροντίζουν να εφαρμόζουν σύγχρονες παιδαγωγικές μεθόδους, αξιοποιούν ψηφιακά εργαλεία και καινοτόμες εκπαιδευτικές πρακτικές προκειμένου να ανταποκριθούν αποτελεσματικά στις ιδιαίτερες γνωστικές, αλλά και ψυχοκοινωνικές ανάγκες του συνόλου των μαθητών.  Ο μαθητικός πληθυσμός παρουσιάζει ανομοιογενή χαρακτήρα καθώς προέρχεται από διαφορετικά κοινωνικοοικονομικά, πολιτισμικά και οικογενειακά περιβάλλοντα, διακρίνεται όμως για τις καλές του μαθησιακές επιδόσεις.  Αδιαμφισβήτητα, ο ρόλος του σχολείου στην πρόληψη της βίας και της νεανικής παραβατικότητας στο σχολικό περιβάλλον και προαγωγής της ενεργού πολιτότητας είναι καθοριστικός.  Το σχολείο συμβάλλει στην ανάπτυξη σημαντικών αξιών του σεβασμού, της δικαιοσύνης και της συνεργασίας, για την πρόληψη ενάντια στην ανάπτυξη επιθετικών και παραβατικών μορφών συμπεριφοράς. |
| 1. **Σύνδεση της/των δράσης/εων με το Σχέδιο Αγωγής Υγείας και Πρόληψης της Παραβατικότητας ή/και το Ενιαίο Σχέδιο Βελτίωσης της Σχολικής Μονάδας** | Το ΟΛΥΜΠΙΟΝ, με κύριο γνώμονα την εγκύκλιο του ΥΠΑΝ που γράφτηκε στο πλαίσιο της πολιτικής του για πρόληψη και αντιμετώπιση των φαινομένων της παραβατικότητας και της βίας στο σχολείο, έχει αναπτύξει τη δική του πολιτική στην πρόληψη και αντιμετώπιση του φαινομένου, η οποία περιγράφεται αναλυτικά, χωρισμένη σε δράσεις πιο κάτω: |
| 1. **Σύντομη περιγραφή, αιτιολόγηση και σύνδεση της/των δράσης/εων ως προς τη συνάφεια με την προώθηση πολιτικής για την πρόληψη και διαχείριση του σχολικού εκφοβισμού** | **1.Εκτίμηση κινδύνου σχολικού εκφοβισμού**  Το σχολείο, από την αρχή της σχολικής χρονιάς, φροντίζει να εκτιμά τον κίνδυνο σχολικού εκφοβισμού μέσω της συλλογής δεδομένων που αφορούν τους μαθητές του, κυρίως μέσω της μεθόδου της παρατήρησης.  Οι σύμβουλοι του σχολείου *(Εκπαιδευτική Σύμβουλος, Παιδαγωγική Σύμβουλος, Σύμβουλος Σταδιοδρομίας & Επαγγελματικού Προσανατολισμού),* σε συνεργασία με τους βοηθούς Διευθυντές και το ακαδημαικό προσωπικό, φροντίζουν όπως - *κυρίως τις πρώτες μέρες κάθε σχολικής χρονιάς -* περιφέρονται στους χώρους του σχολείου κατά τα διαλείμματα, για να συλλέξουν πληροφορίες για τη μεταξύ σχέση των μαθητών, κυρίως των νεοεισερχόμενων της Α΄Γυμνασίου.  Παιδιά που περνούν τον χρόνο του διαλείμματός τους, περιθωριοποιημένα, ή που επιλέγουν να μένουν στην τάξη μόνα, είναι περιπτώσεις παιδιών που κρούουν τον κώδωνα για άμεση δράση και βοήθεια από τους ειδικούς.  Στη συνέχεια, μέσω προσωπικών συναντήσεων που πραγματοποιούν οι σύμβουλοι με τα συγκεκριμένα παιδιά και μέσω της χρήσης “διπλωματικών” ερωτήσεων”, συλλέγονται οι πληροφορίες που θα βοηθήσουν ώστε να αποφασιστούν τα επόμενα βήματα.  Νοείται ότι, στη διαδικασία εμπλέκονται ο υπεύθυνος του τμήματος, ο μέντορας του παιδιού και η οικογένεια - όπου θεωρείται αναγκαίο - , με πολλή διακριτικότητα και εχεμύθεια, για να αποφασιστεί ένα σχέδιο δράσης ομαδικό, βασισμένο στη Συστημική Προσέγγιση όπου όλο το “Σύστημα” του παιδιού εργάζεται προς έναν όμοιο στόχο.  **2.Πολιτική για τη διαχείριση του σχολικού εκφοβισμού**  Το σχολείο θεωρεί ότι ένα από τα πιο ισχυρά εργαλεία για την πρόληψη του σχολικού εκφοβισμού, είναι η διαμόρφωση, εκ μέρους του Σχολείου, πολιτικής, για αντιμετώπιση του σχολικού εκφοβισμού, η οποία να εφαρμόζεται με **συνέπεια** και κυρίως με έμφαση στη **μηδενική ανοχή**.  Στη βάση αυτού, το εκπαιδευτικό προσωπικό του σχολείου, ενημερώνεται από την έναρξη της σχολικής χρονιάς για την πολιτική αυτή, ώστε να χαρακτηρίζονται όλοι οι καθηγητές από μια κοινή συνιστώσα και να θέτουν τις συνέπειες που απαιτούνται με τον ίδιο τρόπο και χωρίς καμία ανοχή ή παράβλεψη.  **3.Κώδικας συμπεριφοράς του Σχολείου**  Το σχολείο ξεχωρίζει για τη διαφάνεια της πολιτικής του κατά του σχολικού εκφοβισμού και την κοινοποιεί μέσω του κώδικα συμπεριφοράς σε γονείς και παιδιά με την έναρξη κάθε σχολικής χρονιάς.  Επίσης, μαθητές και υπεύθυνος καθηγητής κάθε τμήματος, σε συνεργασία με τους μαθητές, αποφασίζουν τους σχετικούς κανόνες της τάξης, ώστε όλα τα παιδιά να νιώθουν ασφάλεια και συμπερίληψη, ενώ σε κάθε συνάντησή τους, ανατρέχουν πίσω και βλέπουν τι πέτυχαν από τους στόχους τους, τι χρήζει βελτίωσης και τι αναθεώρησης.  **4. Εντοπισμός χώρων υψηλού κινδύνου και δημιουργία σχεδίου επαγρύπνησης**  Οι υπεύθυνοι εκπαιδευτικοί εντοπίζουν στο σχολείο χώρους υψηλού κινδύνου για εκφοβιστικά περιστατικά («κρυφά σημεία») και εκεί γίνεται στοχευμένη παιδονομία/εφημέρευση με συγκεκριμένο εβδομαδιαίο πρόγραμμα.  **5. Οργανωμένη απασχόληση μαθητών κατά τη διάρκεια του διαλείμματος**  Δημιουργία ημερίδων με την εμπλοκή μαθητών σε συνεργασία με τους καθηγητές τους, που καταλήγουν σε μεγάλα ψυχαγωγικά πανηγύρια, φιλανθρωπικού κυρίως χαρακτήρα, που βοηθούν στην ανάπτυξη θετικών σχέσεων μεταξύ των παιδιών και συνεργασίας (τα παιδιά μαθαίνουν να λειτουργούν ως ομάδα).  Παραδείγματα τέτοιων ημερίδων είναι:   * Ημερίδα ξένων γλωσσών * Ημερίδα βιβλίου * Be active week * Εορτασμός της ημέρας του “π” * Εορτασμός της ημέρας Οικιακής Οικονομίας * Καλλιτεχνικές και πολιτιστικές εκδηλώσεις   και πολλά άλλα.  Τα οργανωμένα διαλείμματα διασφαλίζουν ότι τα παιδιά είναι απασχολημένα και ψυχαγωγούνται και θεωρείται πρακτική που αν χρησιμοποιείται κατάλληλα, βοηθά στη μείωση των συγκρούσεων.  **6. Επιλογή κατάλληλα καταρτισμένου προσωπικού και συνεχής εκπαίδευση και ενημέρωσή του.**  Το εκπαιδευτικό προσωπικό του σχολείου επιλέγεται σύμφωνα με τα πιο υψηλά ακαδημαϊκά κριτήρια, ενώ παράλληλα εκπαιδεύεται συχνά, μέσω σεμιναρίων, σε θέματα που άπτονται του σχολικού εκφοβισμού, ώστε να αναπτύξουν θετική σχέση με τα παιδιά και δεξιότητες επικοινωνίας τόσο με τους μαθητές τους όσο και με τους γονείς.  Επίσης, σκοπός της συνεχής τους ενημέρωσης και εκπαίδευσης είναι η ανάπτυξη της ενσυναίσθησης, ως μια από τις πιο βασικές δεξιότητες που πρέπει να χαρακτηρίζουν έναν εκπαιδευτικό, σε θέματα σχολικού εκφοβισμού και παραβατικότητας κάθε είδους, ώστε να δράττουν την ευκαιρία και να συζητούν με τρόπο που να αναπτύσσουν οι ίδιοι την ανεκτικότητά τους να ενημερωθούν για τρόπους και μεθόδους διαχείρισης περιστατικών σχολικού εκφοβισμού, να εκπαιδευτούν στην έγκαιρη αναγνώριση τέτοιων φαινομένων και τέλος σε τρόπους πρόληψης και διαχείρισής τους στη σχολική τάξη και αυλή.  **7. Ώρα Υπεύθυνου τμήματος με μεθητές τάξης**  Στη συγκεκριμένη πρακτική καθορίζεται συγκεκριμένος χρόνος στο πρόγραμμα της τάξης, κατά τον οποίο δίνεται η ευκαιρία στους μαθητές να συζητήσουν θέματα που αφορούν άμεσα τη ζωή τους στο σχολείο με τον υπεύθυνο της τάξης.  Δίνεται έτσι η δυνατότητα στους μαθητές να συζητήσουν στο σύνολο θέματα που απασχολούν την ολομέλεια της τάξης και να εκμεταλλευτούν τον συγκεκριμένο χρόνο προσπαθώντας να επιλύσουν προβλήματα και συγκρούσεις.  Μέσα από συζητήσεις με τον Υπεύθυνο του Τμήματος αναπτύσσουν την ανεκτικότητά τους σε ό,τι διαφορετικό από τους ίδιους και τις προτιμήσεις τους και αναπτύσσουν τις δεξιότητες της ενσυναίσθησης, της αποδοχής και του σεβασμού.  **8. Ρόλος Μέντορα - Καθηγητή**  Ο ρόλος του μέντορα - καθηγητή είναι ιδιαίτερα αποτελεσματικός στην αντιμετώπιση του φαινομένου, καθώς λειτουργεί ως υποστηρικτική δομή και ως δίαυλος επικοινωνίας με τους καθηγητές των μαθητών και την οικογένεια.  Σημειώνεται ότι, η επιλογή του Μέντορα, γίνεται από τα ίδια τα παιδιά ένα περίπου μήνα μετά την έναρξη της σχολικής χρονιάς, ώστε να τους δοθεί πρώτα η ευκαιρία να γνωρίσουν καλύτερα τους καθηγητές τους και να επιλέξουν μόνοι, στη βάση των δικών τους προσωπικών κριτηρίων, με ποιον αισθάνται πιο άνετα να συζητούν για τα θέματα που ενδεχομένως να τους απασχολήσουν κατά τη διάρκεια της χρονιάς.  **9. Αναγνώριση, επιβράβευση και προβολή των επιτευγµάτων των µαθητών.**  Το σχολείο επιδιώκει µε διάφορους τρόπους, να επιδεικνύει τα έργα και επιτεύγµατα των µαθητών. Αυτό γίνεται μέσω Δελτίων Τύπου που ετοιμάζονται από ομάδα εκπαιδευτικών κια προωθούνται ηλεκτρονικά στους γονείς/κηδεμόνες όλης της σχολικής κοινότητας, κατά τη διάρκεια µαθητικών συγκεντρώσεων ή άλλων εκδηλώσεων ή στους λογαριασμούς του σχολείου στα μέσα κοινωνικής δικτύωσης κλπ.  Η γραπτή ή η προφορική επίδοση συγχαρητηρίων σε προσωπικό επίπεδο ή δηµόσια (π.χ ενώπιον των άλλων µαθητών), έχει αποδείξει ότι δρα θετικά στα παιδιά ως παράδειγμα προς μίμηση και λειτουργεί υποστηρικτικά στο έργο του σχολείου στο πλαίσιο της νεανικής παραβατικότητας. |
| 1. **Περιγραφή δραστηριοτήτων που υλοποιήθηκαν (επισυνάπτονται σχετικά αποδεικτικά στοιχεία, π.χ. πρακτικά συνεδριών, φωτογραφικό υλικό, έγγραφα κ.λπ.)**   ***Σημειώνεται ότι, σε αυτό το σημείο παρουσιάζονται περιγραφικά, κάποιες από τις δράσεις οι οποίες υλοποιήθηκαν, εκτός εγκυκλίων του ΥΠΑΝ, με απώτερο σκοπό την ευαισθητοποίηση των παιδιών σε θέματα πρόληψης της ενδοσχολικής βίας και διαχείρισης του σχολικού εκφοβισμού.*** | **1.Παρουσίαση από δικηγόρο για τη Διαφορετικότητα - Bullying σε μαθητές της Β΄Λυκείου**  Το ΟΛΥΜΠΙΟΝ είχε την τιμή να φιλοξενήσει γνωστό δικηγόρο, ο οποίος είναι υποψήφιος διδάκτωρ Ποινικού Δικαίου του Αριστοτέλειου Πανεπιστημίου Θεσσαλονίκης και επισκέπτης καθηγητής στο Πανεπιστήμιο Λευκωσίας, μαζί με τους συνεργάτες του, για να μιλήσει σε μαθητές της Β’ Λυκείου.  Με αφορμή τον αδικοχαμένο Παναγιώτη Στεφανή, ο οποίος έχασε τη ζωή του σε εφηβικό πάρτυ εξαναγκασμένος από συμμαθητές του να καταναλώσει μεγάλη ποσότητα αλκοόλ, ως ο συνήγορος της οικογένειας, έκανε μια συγκλονιστική παρουσίαση επί του θέματος.  Συγκεκριμένα, παρουσίασε το προφίλ των θυμάτων, των θυτών αλλά και το τι μπορούν να κάνουν οι «θεατές» για να αντιμετωπίζονται έγκαιρα επεισόδια «bullying» ώστε να μην θρηνήσουμε άλλα θύματα.  Ο παρουσιαστής μέσα από την παρουσίασή του προβλημάτισε για τις συνέπειες που μπορεί να προκαλέσει το «bullying» στις ψυχές των παιδιών και τόνισε πως όλοι εμείς, οφείλουμε να φτιάξουμε μια κοινωνία καλύτερη, πιο υπεύθυνη και πιο ευαίσθητη σε όλα τα επίπεδα.  **2α. Θέαση Θεατρικής παράστασης**  Μαθητές της Β’ Λυκείου παρακολούθησαν στη θεατρική σκηνή του ΘΟΚ την παράσταση του Τζακ Θορν «Θάβοντας τον αδερφό μου στο πεζοδρόμιο», το οποίο αφηγείται την ιστορία ενός αγοριού στην πρώιμη εφηβεία του, που πενθεί το χαμό του μεγάλου του αδερφού.  Το έργο, παρουσιάσε με τα πιο ζωντανά χρώματα, δύσκολα θέματα που κρύβει ο κόσμος των εφήβων. Ο συγγραφέας ιχνηλάτησε μέσα από τη γραφή του, τα δύσβατα μονοπάτια της ζωής ενός νέου και έριξε φως σε θέματα όπως η σεξουαλικότητα, η αποδοχή του διαφορετικού, η συγχώρεση, η αυτοχειρία και ο ρόλος της οικογένειας.  **2β.Θέαση θεατρικής παράστασης**  Μαθητές μας της Β’ και Γ’ Λυκείου παρακολούθησαν στο Σατιρικό Θέατρο τη θεατρική παράσταση **«Girls Like That».**  Το έργο άφησε σε όλους εξαιρετικές εντυπώσεις και μετέδωσε ηχηρά μηνύματα.  Το έργο αναδεικνύει με αμεσότητα, τόλμη και αφοπλιστική ειλικρίνεια τις προκλήσεις που αντιμετωπίζουν οι έφηβες και οι έφηβοι σήμερα, εστιάζοντας ιδιαίτερα στα θέματα του **διαδικτυακού εκφοβισμού**, του εσωτερικευμένου μισογυνισμού, της έμφυλης ανισότητας και της αυξανόμενης επιρροής που ασκούν τα Μέσα Κοινωνικής Δικτύωσης.  **3. Δημιουργία εικαστικών έργων και φωτογράφηση για την Παγκόσμια μέρα κατά του Σχολικού Εκφοβισμού**  Στο πλαίσιο της Παγκόσμιας Μέρας κατά του Σχολικού Εκφοβισμού (6η Μαρτίου), μαθητές της Α’ Γυμνασίου δημιούργησαν εικαστικά έργα και φωτογραφήθηκαν στέλνοντας το δικό τους ηχηρό μήνυμα ενάντια στον εκφοβισμό.  Η συγκεκριμένη εθελοντική δράση επέδρασε πολύ θετικά στα παιδιά που ενεπλάκησαν αλλά και στο σχολείο ολότελα εφόσον ενημερώθηκαν όλοι εκ των υστέρων μέσα από τα εικαστικά δημιουργήματα των παιδιών και τη φωτογράφισή τους. Με μηνύματα όπως “Stop Bullying”, “Φτάνει πια”, τα παιδιά συμφώνησαν ότι ο εκφοβισμός με όποια μορφή κι αν εκδηλώνεται - λεκτική, σωματική, ψυχολογική, και όπου κι αν εκδηλώνεται, δεν μπορεί να γίνεται ανεκτός.  **4.Διεξαγωγή βιωματικών εργαστηρίων από εκπαιδεύτριες του οργανισμού Synthesis.**  Οι μαθητές της Α’ και Β’ Λυκείου συμμετείχαν σε σειρά βιωματικών εργαστηρίων με κεντρική θεματική τη Ρητορική Μίσους.  Τα εργαστήρια έγιναν στο πλαίσιο των δραστηριοτήτων του σχολείου κατά του bullying από εκπροσώπους του οργανισμού **SYNTHESIS Center for Research 4 Education** που ασχολείται με θέματα κοινωνικής ένταξης και ενδυνάμωσης νέων.  Τα εργαστήρια άγγιξαν θέματα στα οποία η επιμόρφωση και η ευαισθητοποίηση των νέων θεωρείται πλέον αναγκαία (π.χ. η ταυτότητα, η διαφορετικότητα, το bullying, τα εγκλήματα μίσους και οι ίσες ευκαιρίες).  **5.Συμμετοχή στην 7η καμπάνια για την Παγκόσμια Ημέρα Σπάνιων Γενετικών Παθήσεων**  Μέσα από την Παγκόσμια καμπάνια «Wear That You Care», στην οποία το σχολείο μας συμμετέχει για 7η συνεχή χρονιά, και με σύνθημα το «Μόνος είμαι σπάνιος, μαζί είμαστε δυνατοί», καλέστηκαν και φέτος μαθητές και όλο το προσωπικό, όπως φορέσουν παντελόνια jeans, ως σύμβολο των γονιδίων των σπάνιων γενετικών παθήσεων. Παιδιά και προσωπικό, φωτογραφήθηκαν με τα χέρια ψηλά, ως ένδειξη στήριξης και συμπαράστασης στα άτομα με σπάνιες παθήσεις.  **6. Κουτί Επικοινωνίας/Εισηγήσεων/Παραπόνων**  Μέσα σε ένα ειδικό κουτί οι µαθητές µπορούν να απευθύνονται προς τους εκπαιδευτικούς και τη διεύθυνση του σχολείου εκφράζοντας τις σκέψεις τους, τους προβληµατισµούς ή τα παράπονά τους και τις εισηγήσεις τους επώνυµα ή ανώνυµα.  Το κουτί βρίσκεται στις αίθουσες διδασκαλίας του σχολείου κλειδωμένο για να έχουν εύκολη πρόσβαση τα παιδιά.  Οι µαθητές γνωρίζουν εκ των προτέρων ότι τα αιτήµατα για να λαµβάνονται υπόψη πρέπει να πληρούν κάποια κριτήρια (π.χ. τα µηνύµατα να είναι γραµµένα µε σαφήνεια, να µην έχουν υβριστικό ύφος κτλ), ενώ ο υπεύθυνος του τμήματος παίρνει τα κατάλληλα μέτρα, ώστε να διασφαλίζεται απόλυτα η εχεμύθεια και η εμπιστοσύνη.  Τα αιτήµατα των παιδιών εξετάζονται µε σεβασµό και σοβαρότητα. Ακολουθεί ενηµέρωση των παιδιών οπότε δίνονται απαντήσεις στα ερωτήµατα, ικανοποιούνται κάποια αιτήµατα ή επεξηγείται ο λόγος απόρριψης άλλων, από µέρους των υπεύθυνων καθηγητών κάθε τμήματος σε κοινές συγκεντρώσεις/συναντήσεις.  Με την πρακτική αυτή ανοίγεται ένα κανάλι επικοινωνίας με τους εκπαιδευτικούς και δίνεται η ευκαιρία στους μαθητές να εκφραστούν ελεύθερα χωρίς φόβο.  **7. Ευρωπαϊκή Ημέρα Γλωσσών**  Μαθητές και καθηγητές του ΟΛΥΜΠΙΟΝ, στήνουν κάθε χρόνο ένα υπέροχο ευρωπαϊκό παζαράκι στην κεντρική αυλή του σχολείου, γιορτάζοντας την Ευρωπαϊκή Ημέρα Γλωσσών και την πολυμορφία της Ευρώπης.  Στο παζαράκι οι μμαθητές παρουσιάζουν στους “σταθμούς” τους διάφορες γαστρονομικές εκπλήξεις και ετοιμάζουν για την περίσταση διάφορα φαγητά και γλυκά με συνταγές από όλο τον κόσμο, ενώ παράλληλα χορεύουν σε ρυθμούς διαφόρων παραδοσιακών χωρών και τραγουδιών.  Η Ευρωπαϊκή Ημέρα Γλωσσών είναι μια πανευρωπαϊκή εκστρατεία για της πολυγλωσσίας στην Ευρώπη και ο γενικός στόχος της συγκεκριμένης δράσης είναι μέσα από τις προετοιμασίες των παιδιών με την καθοδήγηση των καθηγητών τους, να έρχονται σε επαφή με άλλες κουλτούρες και πολιτισμικές συνήθειες και να κατανοούν την διαπολιτισμικότητα και την πλούσια γλωσσική και πολιτιστική ποικιλία της Ευρώπης. |
| 1. **Ενεργός εμπλοκή των μαθητών/τριών και συνεργασία με άλλες ομάδες στον σχεδιασμό, υλοποίηση και αξιολόγηση της/των δράσης/εων** | Η εμπλοκή των μαθητών στις δράσεις που υλοποιούνται είναι πάντοτε πολύ έντονη, ενώ όπου χρειάζεται και λειτουργεί υποστηρικτικά, εντάσσονται στην προσπάθειά μας και άλλοι οργανισμοί ή φορείς για την επιτυχία των δράσεων και την αποκόμιση των καλύτερων αποτελεσμάτων. Μερικοί από αυτούς τους φορείς, παρουσιάζονται πιο κάτω. |
| 1. **Συνεργασία με υπηρεσίες και φορείς εκτός σχολείου για υλοποίηση της/των δράσης/εων** | * Δικηγορικό γραφείο Ανδρέας Χρίστου & Συνεργάτες * Θεατρικός Οργανισμός Κύπρου (ΘΟΚ) * Εκπροσώποι/εκπαιδευτές του οργανισμού SYNTHESIS Center for Research 4 Education που ασχολείται με θέματα κοινωνικής ένταξης και ενδυνάμωσης νέων. |
| 1. **Πόροι που αξιοποιήθηκαν (προσωπικό, χρήματα, μέσα-υλικά, χρόνος κ.λπ.)** | Για τις περισσότερες δράσεις που έχουν ήδη υλοποιηθεί, τα άτομα που φιλοξενούνται για να παρουσιάσουν κάτι ή να διεξάγουν κάποιο βιωματικό εργαστήρι, έρχονται ως επί το πλείστον εθελοντικά, χωρίς την απαίτηση κάποιας χρηματικής αμοιβής.  Όσον αφορά τα μέσα και τα υλικά που αξιοποιούνται για την πραγματοποίησή τους, είναι συνήθως ο ηλεκτρονικός εξοπλισμός του σχολείου, νοώντας το projector, ηχεία, διαδραστικούς πίνακες και η αίθουσα εκδηλώσεων με μεγάλη χωρητικότητα κοκ.  Ο χρόνος, ίσως ένας από τους πολυτιμότερους πόρους που αξιοποιούνται, τόσο από τα παιδιά όσο και από τους καθηγητές τους, για την πραγματοποίηση τέτοιων δράσεων, δεν μπορεί να μετρηθεί, καθώς κάθε δράση απαιτεί τον δικό της. Προσπάθεια του σχολείου είναι η διοργάνωση να εκτελείται σε χρόνο που να μην επηρεάζονται τα κύρια/εξεταζόμενα μαθήματα των μαθητών. |
| 1. **Πρωτοτυπία, επινοητικότητα και δημιουργικότητα δράσης/εων** | Για το ΟΛΥΜΠΙΟΝ, η **δημιουργικότητα** των δράσεων που υλοποιούνται, αποδεικνύεται στο γεγονός ότι αποτελούνται κυρίως από βιωματικές δραστηριότητες, με πολλές και συχνές αλληλεπιδράσεις μεταξύ των συμμετεχόντων, μαθητών, εκπαιδευτικών και άλλων φορέων όπου απαιτείται.  Στην προσπάθειά μας οι δράσεις αυτές να ανταποκρίνονται και να ταιριάζουν σε όλες τις ηλικιακές ομάδες των μαθητών, προσαρμοσμένες έτσι ώστε να δρουν αποτελεσματικά στην αλλαγή στάσεων και αντιλήψεων τόσο στους “μικρούς εφήβους” των 12 - 15 χρόνων, όσο και στους “μεγαλύτερους εφήβους” των 16 - 18 χρόνων, είναι ίσως αυτό που τις ξεχωρίζει από άλλες σε ότι αφορά τον παράγοντα **επινοητικότητα.**  Το σχολείο επίσης, φροντίζει να επικεντρώνεται στην **ευρύτητα, την καινοτομία, την πρωτοτυπία** και τις εναλλακτικές ιδέες και καταλήγει στην επιλογή υλοποίησης δράσεων που να είναι πραγματικά χρήσιμες για τους μαθητές και την κοινωνία ολότελα. |
| 1. **Αξιολόγηση της/των δράσης/εων από το σχολείο** | Για το ΟΛΥΜΠΙΟΝ, η εμπλοκή του εκπαιδευτικού προσωπικού αλλά και των ίδιων των μαθητών στη διαδικασία αξιολόγησης των εσωτερικών ενεργειών και δράσεων του σχολείου είναι πολύ σημαντική.  Αναμφίβολα, ο ρόλος των εμπλεκόμενων σε κάθε δράση - καθηγητών και μαθητών - είναι καθοριστικός και απαιτεί την εμπλοκή τους στις διαδικασίες αξιολόγησης και ανατροφοδότησης.  Για το λόγο αυτό, με το τέλος κάθε σχολικής χρονιάς δίνονται δυο ερωτηματολόγια με ανοιχτού τύπου ερωτήσεις (ένα για τους καθηγητές και ένα για τους μαθητές), ζητώντας την ανατροφοδότησή τους ως προς το έργο του σχολείου κατά τη διάρκεια της σχολικής χρονιάς, σε θέματα σχετικά με το Bullying και τη Διαφορετικότητα, τον τρόπο συμμετοχής τους (αν συμμετείχαν σε κάποια δράση) και τις ιδέες τους για μελλοντικές, ακόμη πιο αποτελεσματικές προσπάθειες. |
|  | |
| **Γ. Δράση/Δράσεις: Επισυναπτόμενα αρχεία για υποστήριξη της υποβολής της συμμετοχής στον διαγωνισμό (παρακαλώ, όπως υποβάλετε σχετικό ψηφιακό υλικό σε διαδικτυακή πλατφόρμα τύπου Cloud Drive, π.χ. OneDrive, Google Drive, DropBox, WeTransfer ή άλλο και το αποστείλετε στην ηλεκτρονική διεύθυνση**[**kalespraktikes@cyearn.pi.ac.cy**](mailto:kalespraktikes@cyearn.pi.ac.cy)**, από τις 24 Απριλίου μέχρι τις 26 Μαΐου 2023. Θα πρέπει να βεβαιωθείτε ότι το υλικό που θα σταλεί δεν παραβιάζει οποιουσδήποτε κανόνες περί πνευματικής ιδιοκτησίας.)** | |
| 1. Παρουσίαση από Δικηγόρο για τη Διαφορετικότητα - Bullying | |
| 1. Θέαση θεατρικών παραστάσεων (αρ.2) | |
| 1. Παγκόσμια Ημέρα Σχολικού Εκφοβισμού | |
| 1. Βιωματικά εργαστήρια - Ρητορική Μίσους | |
| 1. Σπάνιες Γενετικές Παθήσεις | |
| 1. Κουτί Επικοινωνίας | |
| 1. Ευρωπαϊκή Ημέρα Γλωσσών | |
|  | |

|  |
| --- |
|  |
| **Όνομα Διευθυντή/Διευθύντριας**  **Μαρία Κρητικού**  **Υπογραφή - Σφραγίδα**        **Ημερομηνία**  **12/06/2023** |

**Σημείωση**

Το έντυπο αυτό να σταλεί ηλεκτρονικά μέχρι τις **26/5/23** στην ηλεκτρονική διεύθυνση [kalespraktikes@cyearn.pi.cy](mailto:kalespraktikes@cyearn.pi.cy) με όλα τα επισυναπτόμενα αρχεία προς υποστήριξη της συμμετοχής στον διαγωνισμό (Μέρος Γ).