****

**Βιωματικά εργαστήρια για τη Ρητορική Μίσους**

**στο ΟΛΥΜΠΙΟΝ**

Οι μαθητές της **Α’ και Β’ Λυκείου** του σχολείου μας, κατά τον μήνα Δεκέμβριο, συμμετείχαν σε σειρά βιωματικών εργαστηρίων με κεντρική θεματική τη **ρητορική μίσους**. Τα εργαστήρια έγιναν στο πλαίσιο των δραστηριοτήτων του σχολείου **κατά του bullying** από εκπροσώπους του οργανισμού ***SYNTHESIS Center for Research 4 Education*** που ασχολείται με θέματα κοινωνικής ένταξης και ενδυνάμωσης νέων.

**Τα εργαστήρια άγγιξαν θέματα** στα οποία η επιμόρφωση και η ευαισθητοποίηση των νέων θεωρείται πλέον αναγκαία (**π.χ. η ταυτότητα, η διαφορετικότητα, το bullying, τα εγκλήματα μίσους και οι ίσες ευκαιρίες**). Οι μαθητές είχαν την ευκαιρία να προβληματιστούν και να καλλιεργήσουν την κριτική τους σκέψη σε θέματα σχετικά με το μίσος και την καταστροφική επίδραση που μπορεί να έχει στα άτομα.

Ευχαριστίες αξίζουν, τόσο στις εκπαιδεύτριες των εργαστηρίων, κ. Δώρα Ηρακλέους, κ. Έλενα Τορναρίτη και κ. Μαρίσσα Φερεντίνου, όσο και στην εκπαιδευτικό του σχολείου μας κ. Σταύρη Παναγιώτου για τη διοργάνωση των εργαστηρίων.

Από τη Διεύθυνση 

